CELEX: 52015PC0281
Language: el
Date: 2015-05-27
Title: Πρόταση ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ on the mobilisation of the EU Solidarity Fund to provide for payment of advances in the 2016 budget

ΕΥΡΩΠΑΪΚΗ ΕΠΙΤΡΟΠΗ
            ?????????, 27.5.2015
            COM(2015) 281 final
            Πρόταση
            ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
            on the mobilisation of the EU Solidarity Fund to provide for payment of advances in the 2016 budget
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               O κανονισμός (ΕΕ, Ευρατόμ) αριθ. 1311/2013 του Συμβουλίου, της 2ας Δεκεμβρίου 2013, για τον καθορισμό του πολυετούς δημοσιονομικού πλαισίου για την περίοδο 2014-2020
                  1
               , και ιδίως το άρθρο 10 του εν λόγω κανονισμού, επιτρέπει την κινητοποίηση του Ταμείου Αλληλεγγύης της Ευρωπαϊκής Ένωσης εντός του ετήσιου ανώτατου ορίου των 500 εκατ. ευρώ (τιμές 2011), πέραν και επιπλέον των σχετικών κονδυλίων του δημοσιονομικού πλαισίου.
            
            
               Το σημείο 11 της διοργανικής συμφωνίας, της 2ας Δεκεμβρίου 2013, μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση
                  2
                καθορίζει τις λεπτομέρειες για την κινητοποίηση του Ταμείου.
            
            
               Οι όροι επιλεξιμότητας προς υπαγωγή στο Ταμείο εκτίθενται αναλυτικά στον κανονισμό (ΕΚ) αριθ. 2012/2002
                  3
                του Συμβουλίου, ο οποίος προβλέπει ότι ένα ποσό κατ’ ανώτατο όριο 50 000 000 ευρώ σε πιστώσεις αναλήψεως υποχρεώσεων και σε πιστώσεις πληρωμών συμπεριλαμβάνεται στον προϋπολογισμό για την πληρωμή προκαταβολών.
            
            
               Η Επιτροπή συμπεριλαμβάνει τα ποσά αυτά στο σχέδιο προϋπολογισμού 2016.
            
            
               Πρόταση
            
            
               ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
            
            
               σχετικά με την κινητοποίηση του Ταμείου Αλληλεγγύης της ΕΕ για να προβλεφθεί η καταβολή προκαταβολών από τον προϋπολογισμό του 2016
            
            
               ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τον κανονισμό (ΕΚ) αριθ. 2012/2002 του Συμβουλίου, της 11ης Νοεμβρίου 2002, για την ίδρυση του Ταμείου Αλληλεγγύης της Ευρωπαϊκής Ένωσης
                  4
               , και ιδίως το άρθρο 4α  παράγραφος 4,
            
            
               Έχοντας υπόψη τη διοργανική συμφωνία, της 2ας Δεκεμβρίου 2013, μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση
                  5
               , και ιδίως το σημείο 11,
            
            
               Έχοντας υπόψη την πρόταση της Ευρωπαϊκής Επιτροπής,
            
            
               Εκτιμώντας τα ακόλουθα:
            
            
               (1)Το Ταμείο Αλληλεγγύης της Ευρωπαϊκής Ένωσης (εφεξής: «Ταμείο») έχει ως στόχο να επιτρέψει στην Ένωση να αντιδρά με ταχύ, αποτελεσματικό και ευέλικτο τρόπο σε καταστάσεις επείγουσας ανάγκης και να εκφράζει την αλληλεγγύη της προς τον πληθυσμό των περιοχών που πλήττονται από καταστροφές.
            
            
               (2)Το Ταμείο δεν πρέπει να υπερβαίνει το μέγιστο ετήσιο ποσό των 500 εκατ. ευρώ (τιμές 2011), όπως ορίζεται στο άρθρο 10 του κανονισμού (ΕΕ, Ευρατόμ) αριθ. 1311/2013 του Συμβουλίου
                  6
               .
            
            
               (3)Το άρθρο 4α παράγραφος 4 του κανονισμού (ΕΚ) αριθ. 2012/2002 προβλέπει ότι καθίσταται διαθέσιμο στον γενικό προϋπολογισμό της Ένωσης ποσό ύψους 50 000 000 ευρώ για την πληρωμή προκαταβολών μέσω πιστώσεων.
            
            
               (4)Το Ταμείο θα πρέπει, συνεπώς, να κινητοποιηθεί προκειμένου να χορηγηθεί το ποσό των 50 000 000 ευρώ για την πληρωμή των προκαταβολών,
            
            
               
            
               ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
            
         
         
            
               Άρθρο 1
            
            
               Στο πλαίσιο του γενικού προϋπολογισμού της Ευρωπαϊκής Ένωσης για το οικονομικό έτος 2016, κινητοποιείται το Ταμείο Αλληλεγγύης της Ευρωπαϊκής Ένωσης με σκοπό τη χορήγηση ποσού ύψους 50 000 000 ευρώ σε πιστώσεις αναλήψεως υποχρεώσεων και πιστώσεις πληρωμών.
            
            
            
               Άρθρο 2 
            
            
               Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.
            
            
               Βρυξέλλες,
            
            
               
                  Για το Ευρωπαϊκό Κοινοβούλιο
                        Για το Συμβούλιο
               
               
                  Ο Πρόεδρος
                        Ο Πρόεδρος
               
            
         
         
            
                  
                     (1)
                  ΕΕ L 347 της 20.12.2013, σ. 884.
               
               
                  
                     (2)
                  ΕΕ C 373 της 20.12.2013, σ. 1.
               
               
                  
                     (3)
                  ΕΕ L 311 της 14.11.2002, σ. 3.
               
               
                  
                     (4)
                  ΕΕ L 311 της 14.11.2002, σ. 3. 
               
               
                  
                     (5)
                  ΕΕ C 373 της 20.12.2013, σ. 1.
               
               
                  
                     (6)
                  ΕΕ L 347 της 20.12.2013, σ. 884.